Pred pár rokmi sa na internete začala šíriť informácia, že farebné prúžky na konci tuby označujú pasty obsahujúce nebezpečné chemikálie. Ide o hoax, čiže nepravdivú informáciu šírenú prostredníctvom internetu. Farebné značky na tubách nemajú so zložením zubných pást nič spoločné. Slúžia iba na to, aby automatické stroje pri výrobe spoznali, kde jednotlivé tuby končia a mohli sa orientovať pri zváraní. Presné zloženie musia výrobcovia uvádzať priamo na produkte. V tejto kapitole sa dozviete, aké látky zubné pasty najčastejšie obsahujú a akú majú funkciu.